CELEX: 62012CN0381
Language: mt
Date: 2012-08-09 00:00:00
Title: Kawża C-381/12 P: Appell ippreżentat fid- 9 ta’ Awwissu 2012 minn I Marchi Italiani Srl mis-sentenza mogħtija mill-Qorti Ġenerali (Is-Seba’ Awla) fit- 28 ta’ Ġunju 2012 , fil-Kawża T-133/09, I Marchi Italiani u Basile vs UASI — Osra

6.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/20
            
         Appell ippreżentat fid-9 ta’ Awwissu 2012 minn I Marchi Italiani Srl mis-sentenza mogħtija mill-Qorti Ġenerali (Is-Seba’ Awla) fit-28 ta’ Ġunju 2012, fil-Kawża T-133/09, I Marchi Italiani u Basile vs UASI — Osra
   (Kawża C-381/12 P)
   2012/C 303/35
   Lingwa tal-kawża: it-Taljan
   
      Partijiet
   
   
      Appellanti: I Marchi Italiani Srl (rappreżentanti: L. Militerni u G. Militerni, avukati)
   
      Partijiet oħra fil-proċedura: Uffiċċju għall-Armonizzazzjoni fis-Suq Intern (Trade marks u Disinni), Osra SA
   
      Talbiet tal-appellanti
   
   
               —
            
            
               Tannulla parzjalment id-deċiżjoni tal-Qorti Ġenerali tal-Unjoni Ewropea inkwantu din ċaħdet ir-rikors ippreżentat minn I Marchi Italiani s.r.l. u kkunndannat lil I Marchi Italiani s.r.l. għall-ispejjeż, minbarra dawk li jirrigwardaw ir-rinunzja għall-atti.
            
         
               —
            
            
               tilqa’ parzjalment il-talbiet imressqa quddiem il-Qorti Ġenerali tal-Unjoni Ewropea u, konsegwentement, tannulla d-deċiżjoni mogħtija mit-Tieni Bord tal-Appell, tad-9 ta’ Jannar 2009, innotifikata lill-appellanti fit-30 ta’ Jannar 2009, fil-Każ R 502/2008, bejn I Marchi Italiani S.r.l. u Osra S.A., li kkonfermat id-deċiżjoni tad-Diviżjoni tal-Kanċellazzjoni, li laqgħat ir-revoka u d-dikjarazzjoni ta’ invalidità tat-trade mark “B Antonio Basile 1952”, wara r-rikors ippreżentat minn Osra S.A.;
            
         
               —
            
            
               tikkundanna lill-UASI għar-rimbors tal-ispejjeż, tad-drittijiet u tal-onorarji, skont il-liġi.
            
         
      Aggravji u argumenti prinċipali
   
   
               (1)
            
            
               Ksur tal-Artikolu 135(4) tar-Regoli tal-Proċedura tal-Qorti Ġenerali, inkwantu l-Qorti Ġenerali wettqet żball ta’ liġi meta ddikjarat li d-dokumenti mressqa mir-rikorrenti għandhom jiġu skartati mingħajr il-ħtieġa li jiġi eżaminat il-valur probatorju tagħhom, kif ukoll li l-argumenti dwar ir-reputazzjoni tat-trade mark ikkontestata u dwar il-prinċipju ta’ bona fide huma inammissibbli.
            
         
               (2)
            
            
               Ksur tal-Artikolu 53(2) tar-Regolament Nru 40/94 (1) (li sar l-Artikolu 54(2) tar-Regolament Nru 207/2009 (2)), inkwantu l-Qorti Ġenerali wettqet żball meta iddikjarat li għaddew inqas minn 5 snin bejn id-data ta’ reġistrazzjoni tat-trade mark u d-data li fiha tressqet it-talba għal dikjarazzjoni ta’ invalidità u li, għaldaqstant, id-data tal-applikazzjoni għal reġistrazzjoni tat-trade mark Komunitarja hija irrilevanti.
            
         
               (3)
            
            
               Ksur tal-Artikolu 8(1)(b) tar-Regolament Nru 40/94, inkwantu l-Qorti Ġenerali wettqet żball meta sostniet li kien jeżisti xebh bejn it-trade marks kunfliġġenti u għalhekk applikat b’mod żbaljat din id-dispożizzjoni billi kkonkludiet li kienet teżisti probabbiltà ta’ konfużjoni.
            
         
      (1)  Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja (ĠU Edizzjoni Speċjali bil-Malti, Kapitolu 17, Vol. 1, p. 146)
   
      (2)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)